ગાંધીનગર- એક જ દિવસમાં ગુજરાતભરમાં અનેક કાર્યક્રમોનું લિસ્ટ લઇને આવેલાં વડાપ્રધાન નરેન્દ્ર મોદી પોતાના નગર ગાંધીનગરમાં આવતાં વરસાદે તેમનું સ્વાગત કર્યું હતું. હળવા વરસી રહેલા વરસાદ વચ્ચે સીએમ રુપાણી, નાયબ સીએમ નિતીનપટેલ સહિત તમામ કેબિનેટપ્રધાન સહિત ઉચ્ચ અધિકારીઓએ તેમનું ભાવપૂર્વક સ્વાગત કર્યું હતું. વડાપ્રધાન મોદી ગાંધીનગરમાં બે કાર્યક્રમમાં વિશેષ હાજરી આપવા આવ્યાં છે. જેમાં સોમનાથ ટ્ર્સ્ટની રાજભવનમાં બેઠક અને ગુજરાત ફોરેન્સિક યાન્સ યુનિવર્સિટીના પદવીદાન સમારોહનો સમાવેશ થાય છે.. સાંજે સાડા પાંચ બાદ પીએમ મોદી ગાંધીનગર હેલિપેડ ખાતે આવ્યાં બાદ રાજભવન પહોચ્યાં હતાં. ભાજપ રાષ્ટ્રીય અધ્યક્ષ અમિત શાહ અને લાલકૃષ્ણ અડવાણી પણ રાજભવન પહોચી ગયાં હતાં. અહીં સોમનાથ ટ્ર્સ્ટની બેઠકમાં તેઓ ટ્રસ્ટી હોવાના નાતે હાજર રહ્યાં છે.